स्‍वाइन फ्लू और मौसमी फ्लू के लक्षण काफी हद तक एक समान ही होते हैं। स्‍वाइन फ्लू से पीड़ि‍त मरीजों को बुखार, खांसी, गले में खराश, सिर दर्द, शरीर में दर्द रहता है। कुछ लोगों को जुकाम, ठंड लगना, फटीग, डायरिया और उल्टियां भी होती हैं।यदि सांस लेने में तकलीफ हो, पेट और सीने में दर्द हो तो यह भी स्‍वाइन फ्लू का लक्षण हो सकता है। ऐसी स्थिति में तुरंत अपने फिजिशियन डॉक्‍टर को इसके बारे में अवगत कराना चाहिए। बच्‍चों में यदि स्किन नीली सी दिखने लगे, पानी न पिया जाए, सांस लेने में तकलीफ हो, नींद जल्‍दी न खुले, बुखार और खांसी हो तो तुरंत डॉक्‍टर के पास जाना चाहिए।